《菖蒲》
宋代·张九成

石盆养寒翠，六月如三冬。
勿云数寸碧，意若千丈松。
劲节凌孤竹，虬根蟠老龙。
傲霜滋正气，泣露泫春容。
座有江湖趣，眼无尘土踪。
终朝澹相对，浇我磊磈胸。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。